Amerikansk ambassadør kjørte i lastebil i fylla
Crocker (63), som gikk av som ambassadør tidligere i år på grunn av dårlig helse, hadde dobbelt så høy promille som det som er lovlig, opplyser politimann Troy Briggs. - Han var veldig samarbeidsvillig, men tydelig beruset. Det var betydelig skade på bilen hans, sier Briggs. Ambassadøren svingte til høyre fra venstre felt i et lyskryss og ble truffet av en lastebil. Han ble tatt flere kilometer unna etter at han stakk av fra ulykken, som fant sted i hans hjemby Spokane i delstaten Washington.Dagen etterpå skal 63-åringen ha erklært seg uskyldig, ifølge KXLY-TV. Ifølge politiet var han tydelig påvirket da han ble tatt, og da han blåste rødt, ble mistanken bekreftet, og han ble siktet for promillekjøring og for å forlate åstedet. 63-åringen kjørte sin Ford Mustang da kollisjonen fant sted. Et vitne så hendelsen og fulgte etter Crocker. Det var dette vitnet som varslet politiet. Crocker er en karrierediplomat som også har vært ambassadør i Pakistan, Syria, Kuwait og Libanon. Han pensjonerte seg i 2009, men ble to år senere kalt til tjeneste på nytt på den utsatte posten i Afghanistan.Diplomaten ble bedt om å ikke innta alkohol eller narkotiske stoffer ved høringen i retten denne uken. Han må også stille opp på tilfeldige alkoholtester frem til neste høring 12. september.
USAs tidligere ambassadør i Irak og Afghanistan, Ryan Crocker, ble tatt for fyllekjøring etter at han kolliderte forrige uke.